Dellingshausen

Dellingshausen (vene keeles Деллингсгаузен) on baltisaksa aadlisuguvõsa.

Dellingshausenite esindaja tuli Saksimaalt Eestisse 15. sajandi lõpus, kuni 18. sajandi lõpuni olid nad kaupmeheperekond ja linnakodanikud, algul ainult Tallinnas, seejärel Saaremaal. Esimesena tõsteti Dellingshausenite Saaremaa haru esindaja Thomas von Dellingshausen aadlikuks, ta immatrikuleeriti Saaremaa 1786 ja tema poeg Friedrich Adolph von Dellingshausen immatrikuleeriti Eestimaa rüütelkonna aadlimatriklisse 1812. aastal.

Eestimaal kuulusid suguvõsale erinevatel aegadel: Mõisaküla (Moisaküll), Essu (Jess), Andja (Addinal), Toomla (Thomel), Rägavere (Reggafer), Päädeva (Pedua), Kiideva (Kiwidepäh), Seljaküla (Sellenküll), Linnape (Linnapäh), Räsna (Resna), Kalju (Groß Kaljo), Leila (Leilis), Aaspere (Kattentack), Sauste (Sauß), Loobu (Loop), Arbavere (Arbafer), Hõbeda (Höbbet), Vatku (Wattküll), Hulja (Huljel), Undla (Undel), , Pruuna (Tois), Põriki (Porrik), Terakjärve (Annenhof) mõis.

Saaremaal Loode (Lodenhof), Kudjapäe (Kudjapäh), Anijala (Hannijal), Vana-Nõmpa (Alt-Nempa), Liiva-Nõmpa (Neu-Nempa), Tiinuse (Ficht), Pihtla (Pichtendahl), Mõntu (Mento) koos Koltse`ga (Kolz), Pamma (Pamberg), Mäe (Mähemois), Nurme (Nurms), Käesla (Käsel), Laimjala (Laimjall) ja Sootaguse mõis.

Suguvõsa liikmeid

Hans von Dellingshausen (1641–1705), Rootsi sõjaväelane ja riigitegelane (Rootsi wiki: Hans von Dellingshausen)
Thomas Dellingshausen (1678–1731), Kuressaare rae raehärra
Vabahärra Thomas von Dellingshausen (1721–1797), kes sai 1785. aastal Saksa-Rooma vabahärra tiitli; Saaremaa Loode, Kudjapäe, Anijala, Vana-Nõmpa, Liiva-Nõmpa, Tiinuse, Pihtla, Mõntu, Koltse, Pamma ja Mäe mõisnik.
Vabahärra Friedrich Adolph von Dellingshausen (1769−1839), Saaremaa Tiinuse, Virumaa Sootaguse, Aaspere, Pruuna, Haljala mõisnik, kreisisaadik ja Liivimaa rüütelkonna maanõunik, abielus Karoline von Krusensterniga. Maetud  Sipelga kalmistule Amblas.
Parun Karl Thomas von Dellingshausen (1791–1861), Venemaa sõjaväelane (suurtükiväe leitnant), meeskohtunik, Virumaa Essu, Hulja, Kruusimäe, Undla mõisa, Räsna, Andja ja Toomla mõisnik. Hulja-Undla (saksa keeles Hulljell-Undell) suguvõsaliin
Parun Friedrich Ewald Thomas von Dellingshausen (1822–1890) Venemaa sõjaväelane (alampolkovnik), Virumaa Andja, Hulja, Essu ja Undla mõisnik 
Parun Karl Thomas Friedrich von Dellingshausen (1859–1945), Hulja ja Undla mõisnik
Parun Friedrich Karl Thomas von Dellingshausen (1885–1968), Hulja jäänukmõisa - Pardiraba talu pidaja Undla vallas
Parun Bruno Heinrich Nikolai von Dellingshausen (1891–1969)
Parun Eduard Kurt von Dellingshausen (1894–1976), Venemaa sõjaväelane (keisri ihukaitse tragunipolgu rittmeister), sõjaväelendur, kaupmees
Parun Karl Eduard  Ludwig von Dellingshausen (1824–1884), Venemaa sõjaväelane (jalaväekindral), Pruuna, Põriki ja Terakjärve mõisnik (Vene wiki: Эдуард Карлович Деллингсгаузен)
Karl Paul Friedrich von Dellingshausen (1857–1915), Venemaa sõjaväelane (keisri ihukaitse tragunipolgu rittmeister), Pruuna, Põriki ja Terakjärve mõisnik, abielus Helene Luise Josephine (sündinud von Behriga, (1872–)
Parun Hermann Georg von Dellingshausen (1831–1871), Venemaa sõjaväelane (staabirittmeister)
Parun Ivan von Dellingshausen (1837–1875), Venemaa sõjaväelane (polkovnik), Andja ja Essu mõisnik
Paruness Julie Therese von Ungern-Sternberg (sünd von Dellingshausen) (1871–), Essu ja Andja mõisnik
Parun Johann Eduard von Dellingshausen (1795–1845), Venemaa sõjaväelane (kindraladjutant ja keiser Nikolai I isiklik adjutant); Aaspere, Sauste, Loobu, Hõbeda ja Vatku mõisnik (Vene wiki: Иван Фёдорович Деллингсгаузен).  Loobu-Aaspere (saksa keeles Loop-Kattentack) suguvõsaliin
Parun Nikolai von Dellingshausen (1827–1896), Eestimaa Rüütelkonna peamees 1868–1869, kihelkonnakohtunik,  kreisisaadik, Rakvere kreisi Aaspere, Hõbeda, Loobu ja Vatku mõisnik (Saksa wiki: Nikolai Dellingshausen)
Parun Nikolai Friedrich von Dellingshausen (1861–1926)
Parun Eduard Julius Alexander von Dellingshausen (1863–1939), Eestimaa Rüütelkonna viimane peamees 1902–1918, (vene: Эдуард Николаевич Деллингсгаузен)
Parun Julius Adolf von Dellingshausen (1808–1882), Andja ja Essu mõisnik. Württembergi suguvõsaliin

Viited

Välislingid
Suguvõsa Eestimaa rüütelkonna genealoogilises käsiraamatus 1930  
Suguvõsa Saaremaa rüütelkonna genealoogilises käsiraamatus  
Dellingshausenite aadlivapid Eesti Ajalooarhiivis
Baltlased väärivad “Aasta tegu 2007” nominendi staatust Virumaa Teataja 21.12.2007

Aadlisuguvõsad
 
Saaremaa aadlisuguvõsad
Eestimaa aadlisuguvõsad
Saaremaa matrikliaadel